17.2.2015. Službeni list Europske unije L 41/43 PROVEDBENA ODLUKA KOMISIJE (EU) 2015/250 od 13. veljače 2015. o izmjeni priloga I. i II. Odluci 2004/558/EZ u pogledu statusa područja slobodnog od zaraznog goveđeg rinotraheitisa za savezne države Sasku, Sasku-Anhalt, Brandenburg, Berlin i Mecklenburg- Zapadno Pomorje u Njemačkoj (priopćeno pod brojem dokumenta C(2015) 706) (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice ('), a posebno njezin članak 9. stavak 2. i članak 10. stavak 2, budući da: (1) — Direktivom 64/432|EEZ utvrđuju se pravila trgovine govedima unutar Unije. Njezinim člankom 9. propisuje se da država članica koja ima obvezatan nacionalni program kontrole za neku od zaraznih bolesti navedenih u njezinu Prilogu E dijelu II. može Komisiji podnijeti program na odobravanje. Na tom je popisu naveden i zarazni goveđi rinotraheitis. Zarazni govedi rinotraheitis opis je najočitijih kliničkih znakova infekcije goveđim herpesvirusom tipa 1 (GHV1). Člankom 9. Direktive 64/432/EEZ propisuje se i definicija dodatnih jamstava koja bi mogla biti potrebna u trgovini unutar Unije. (2) — Osim toga, u skladu s člankom 10. Direktive 64/432/EEZ, kada država članica smatra da je njezino područje ili dio njezinog područja slobodno od jedne od bolesti navedenih u Prilogu E dijelu II. toj Direktivi, dužna je Komisiji dostaviti odgovarajuću popratnu dokumentaciju. Tim je člankom utvrđena i definicija dodatnih jamstava koja se mogu zahtijevati u trgovini unutar Unije. (3) — Odlukom Komisije 2004/558/EZ (*) odobravaju se programi za kontrolu i iskorjenjivanje GHV1 koje su predstavile države članice navedene u njezinu Prilogu I. za regije navedene u tom Prilogu te na koje se primjenjuju dodatna jamstva u skladu s člankom 9. Direktive 64/432/EEZ. (4) — Osim toga, u Prilogu II. Odluci 2004/558/EZ navedene su regije država članica koje se smatraju slobodnima od GHVI i za koje se primjenjuju dodatna jamstva u skladu s člankom 10. Direktive 64/432/EEZ. (5) — U Prilogu I. Odluci 2004/558/EZ trenutačno su navedene sve regije Njemačke osim saveznih država Bavarske i Tiringije. Savezne države Bavarska i Tiringija slobodne su od GHVI te su stoga navedene u Prilogu II. toj Odluci. (6) — Njemačka je Komisiji dostavila popratnu dokumentaciju uz zahtjev za dodatna jamstva u skladu s člankom 10. Direktive 64/432/EEZ da se savezne države Sasku, Sasku-Anhalt, Brandenburg, Berlin i Mecklenburg-Zapadno Pomorje smatra slobodnima od GHVI. (7) — Na temelju ocjene popratne dokumentacije koju je dostavila predmetna država članica savezne države Saska, Saska-Anhalt, Brandenburg, Berlin i Mecklenburg-Zapadno Pomorje u Njemačkoj ne bi trebale biti navedene u Prilogu I. Odluci 2004/558/EZ, već ih umjesto toga treba navesti u Prilogu II. toj Odluci te je u skladu s člankom 10. Direktive 64/432/EEZ potrebno proširiti primjenu dodatnih jamstava i na te savezne države. Stoga je potrebno na odgovarajući način izmijeniti priloge I. i II. Odluci 2004/558/EZ. (8) — Odluku 2004/558/EZ treba stoga na odgovarajući način izmijeniti. ()) SL 121, 29.7.1964., str. 1977/64. () Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice (SL L 249, 23.7.2004., str. 20.)